b'\n_START_ARTICLE_\nAzerbaid\xc5\xbeanin matkailu\n_START_PARAGRAPH_\nAzerbaid\xc5\xbeanin matkailu tarkoittaa matkailua Azerbaid\xc5\xbeaniin. Azerbaid\xc5\xbean on sijalla 39 mitattaessa maassa vierailevien matkailijoiden m\xc3\xa4\xc3\xa4r\xc3\xa4\xc3\xa4._NEWLINE_Azerbaid\xc5\xbeanilla itsell\xc3\xa4\xc3\xa4n on suuret \xc3\xb6ljyvarat, jonka my\xc3\xb6t\xc3\xa4 se on osallisena vaikuttamassa maailmantalouden kasvuun. Azerbaid\xc5\xbeanin alueella sijaitsee yhdeks\xc3\xa4n yhdest\xc3\xa4toista ilmastovy\xc3\xb6hykkeest\xc3\xa4. World Travel and Tourism Concilin mukaan Azerbaid\xc5\xbean on yksi kymmenest\xc3\xa4 maasta, jossa turismi on kasvanut eniten vuosien 2010\xe2\x80\x932016 aikana. Azerbaid\xc5\xbean oli my\xc3\xb6s ensimm\xc3\xa4isell\xc3\xa4 sijalla nopeimmin kehittyvien matkailutalouksien joukossa.\n_START_SECTION_\nViisumi\n_START_PARAGRAPH_\nTuristiviisumin voi hankkia Azerbaid\xc5\xbeanin suurl\xc3\xa4hetyst\xc3\xb6ist\xc3\xa4. Toinen vaihtoehto on hankkia e-viisumi. Tammikuussa 2017 Azerbaid\xc5\xbean otti k\xc3\xa4ytt\xc3\xb6\xc3\xb6n uuden elektronisen viisumisysteemin, joka sallii yhden maahantulon 30 p\xc3\xa4iv\xc3\xa4n aikana. Virallisen verkkosivun nimi on ASAN visa ja se mahdollistaa e-viisumin hankkimisen 93 maan kansalaiselle. Viisumi my\xc3\xb6nnet\xc3\xa4\xc3\xa4n kolmen ty\xc3\xb6p\xc3\xa4iv\xc3\xa4n kuluessa hakemuksesta. Viisumin hinta on 20 Yhdysvaltain dollaria. Kiireellisen e-viisumin voi saada kolmessa tunnissa. Itsen\xc3\xa4isten valtioiden yhteis\xc3\xb6n kansalaiset eiv\xc3\xa4t tarvitse viisumia alle 90 p\xc3\xa4iv\xc3\xa4n vierailuihin maassa. Poikkeuksena ovat Turkmenistanin ja Armenian kansalaiset, joilta edellytet\xc3\xa4\xc3\xa4n viisumin hankkimista.\n_START_SECTION_\nValtion tuki\n_START_PARAGRAPH_\nVuodesta 2002 valtio on perustanut turismia tukevia ohjelmia, esimerkiksi \xe2\x80\x9dTurismin kehitysohjelma vuosille 2002\xe2\x80\x932005 ja 2010\xe2\x80\x932014\xe2\x80\x9d. Ohjelmalle asetettiin tavoiteeksi ker\xc3\xa4t\xc3\xa4 tilastoja matkailusta ja erityisesti sen vaikutuksesta BKT:hen. Toisen matkailua koskevan ohjelman on pannut alulle matkailuministeri\xc3\xb6 ja se on nimelt\xc3\xa4\xc3\xa4n \xe2\x80\x9dMatkailun kehitt\xc3\xa4minen Azerbaid\xc5\xbeanissa vuosina 2008\xe2\x80\x932016\xe2\x80\x9d. Ohjelma sis\xc3\xa4lsi suunnitelmia matkailuun liittyv\xc3\xa4n koulutuksen j\xc3\xa4rjest\xc3\xa4misest\xc3\xa4 ja majoituksen m\xc3\xa4\xc3\xa4r\xc3\xa4n lis\xc3\xa4\xc3\xa4misest\xc3\xa4 turistien houkuttelemiseksi Azerbaid\xc5\xbeaniin._NEWLINE_Maaliskuussa 2018 kulttuuri- ja matkailuministeri\xc3\xb6n matkailuosaston p\xc3\xa4\xc3\xa4llikk\xc3\xb6 Aydin Ismiyev ilmoitti haluavansa luoda \xe2\x80\x9dHalal-matkailua\xe2\x80\x9d. Ajatuksena on tarjota matkailumahdollisuuksia ja el\xc3\xa4myksi\xc3\xa4 erityisesti islamilaisista maista tuleville. \xe2\x80\x9dHalal-matkailua\xe2\x80\x9d pidet\xc3\xa4\xc3\xa4n matkailun uuteen nousevana suuntaan.\n_START_SECTION_\nLomakeskukset\n_START_PARAGRAPH_\nP\xc3\xa4\xc3\xa4kaupunki Bakun lis\xc3\xa4ksi, Azerbaid\xc5\xbeanissa on yli 10 lomakeskusta. Merkitt\xc3\xa4vimm\xc3\xa4t lomakeskukset sijaitsevat Gand\xc5\xbeassa, Gabalassa ja \xc5\xa0ekissa._NEWLINE_Gand\xc5\xbeassa vierailijoille j\xc3\xa4rjestet\xc3\xa4\xc3\xa4n erilaisia retki\xc3\xa4. Kaupunki on kuuluisa sen arkkitehtuurista ja erityisen tunnettu on vanha Gand\xc5\xbean portti._NEWLINE_\xc5\xa0eki on tunnettu arkkitehtuuriperinn\xc3\xb6st\xc3\xa4\xc3\xa4n. Yksi tunnetuimmista n\xc3\xa4ht\xc3\xa4vyyksist\xc3\xa4 on Shaki Khansin palatsi. Sen rakennutti Muhammed Hasan Khan vuonna 1797. Palatsi kuuluu Unescon maailmanperint\xc3\xb6kohteisiin. Lis\xc3\xa4ksi kaupungista l\xc3\xb6ytyy monia mausoleumeja, linnoituksia ja uskonnollisia kohteita._NEWLINE_Lenkoran on yksi merkitt\xc3\xa4vimmist\xc3\xa4 Azerbaid\xc5\xbeanin vanhoista kaupungeista. Se sijaitsee Kaspianmeren rannalla, l\xc3\xa4hell\xc3\xa4 Iranin rajaa.\n_START_SECTION_\nHistorialliset monumentit\n_START_PARAGRAPH_\nP\xc3\xa4\xc3\xa4kaupunki Bakusta l\xc3\xb6ytyy useita historiallisia monumentteja eri aikakausilta._NEWLINE_Bakun vanhakaupunki muodostaa Bakun historiallisen ytimen. Joulukuussa 2008 vanha kaupunki, mukaan lukien Shirvanshahin palatsi ja Neitsyttorni, p\xc3\xa4\xc3\xa4siv\xc3\xa4t UNESCOn maailmanperint\xc3\xb6kohteiden listalle.\n_START_SECTION_\nShirvanshahsin palatsi\n_START_PARAGRAPH_\nShirvanshahsin palatsi on yksi Azerbaid\xc5\xbeanin arkkitehtuurisista helmist\xc3\xa4. Se on per\xc3\xa4isin 1400-luvulta. Palatsi sis\xc3\xa4lt\xc3\xa4\xc3\xa4 historiallisen kompleksi, palatsin, kirjastohuoneen, Shirvanshahin huoneen, palatsin moskeijan ja minaretit, kylpyl\xc3\xa4n ja Seyid Yahya Bakuvin huoneen.\n_START_SECTION_\nNeitsyttorni\n_START_PARAGRAPH_\nNeitsyttorni sijaitsee vanhan kaupungin lounaisosassa. Se sijaitsi alun perin Kaspianmeren rannalla, mutta 1900-luvun alkupuolella maanvaltauksen j\xc3\xa4lkeen tornin erottaa rannasta vilkas katu ja monta puistikkoa. Torni rakennettiin nykyiseen muotoonsa 1100-luvulla tai mahdollisesti jo aiemmin. Joidenkin tutkijoiden mukaan ehk\xc3\xa4 600\xe2\x80\x93500-luvulla eaa. Torni rakennettiin kahdessa osassa. Alaosa, joka on 13.7 metri\xc3\xa4 korkea, on rakennettu ennen ajanlaskun alkua. Neitsyttorni korkein kohta on 29.7 metri\xc3\xa4 korkea. Paksuimmassa kohdassa tornin sein\xc3\xa4m\xc3\xa4 on 5 metri\xc3\xa4 paksu. Tornissa on kahdeksan tasoa ja 21 metri\xc3\xa4 syv\xc3\xa4 kaivo.\n_START_SECTION_\nAteshgahin temppeli\n_START_PARAGRAPH_\nNiin kutsuttu \xe2\x80\x9dTulitemppeli\xe2\x80\x9d eli Ateshgahin temppeli sijaitsee Ap\xc5\xa1eronin niemimaalla noin 30 kilometrin p\xc3\xa4\xc3\xa4ss\xc3\xa4 Bakusta. Temppelin nimi tulee iranin kielen sanasta Atash (\xd8\xa2\xd8\xaa\xd8\xb4), joka tarkoittaa tulta. Ateshgahin temppeli on rakennettu 1600\xe2\x80\x931700 luvuilla. Temppeli on toiminut sek\xc3\xa4 hindulaisten, zarathurstralaisten ett\xc3\xa4 sikhil\xc3\xa4isten pyh\xc3\xa4n\xc3\xa4 paikkana. Erityisen t\xc3\xa4rke\xc3\xa4 temppeli on ollut zarathurstralaisille, joille Baku oli pyhiinvaelluksen ja filosofian keskus. Tutkijat ovat arvelleet, ett\xc3\xa4 Ateshgahissa sijaitsi muinaninen Zarathustralaisten pyh\xc3\xa4kk\xc3\xb6, mutta se tuhoutui islamilaisten armeijoiden valloittaessa Persiaa ja sen l\xc3\xa4hialueita._NEWLINE_Historiallinen kompleksi muutettiin museoksi vuonna 1975 ja nykyisin siell\xc3\xa4 vierailee noin 15\xc2\xa0000 k\xc3\xa4vij\xc3\xa4\xc3\xa4 vuodessa. Se p\xc3\xa4\xc3\xa4si maailmanperint\xc3\xb6kohteiden listalle vuonna 1998.\n_START_SECTION_\nMardakan linna\n_START_PARAGRAPH_\nMardakan linnan alueella Bakun esikaupungissa sijaitsee kaksi historiallista tornia. Toinen nelikulmaisen muotoinen on rakennettu 1100-luvulla. Sen rakennetutti Akhsitan, Shirvanshah Mechehrinin poika. Torni pystytettiin Akhisitanin voiton kunniaksi. Torni on 22 metri\xc3\xa4 korkeaa ja sen sein\xc3\xa4\xc3\xa4n paksuus vaihtelee 1.6 metrist\xc3\xa4 2.6 metriin. Torni koostuu viidest\xc3\xa4 kerroksesta. Toinen torni on ympyr\xc3\xa4n muotoinen. Se tunnetaan paikallisten keskuudessa nimell\xc3\xa4 Shih-torni. Torni on 12.5 metri\xc3\xa4 korkea. Tornin sein\xc3\xa4\xc3\xa4n on kaiverrettu teksti, jonka mukaan tornin on rakennuttanut arkkitehti Abdulmejid Masud vuonna 1232.\n_START_SECTION_\nShaki Khansin palatsi\n_START_PARAGRAPH_\nShaki Khansin palatsi \xc5\xa0ekissa toimi Shaki Khansin kes\xc3\xa4asuntona. Se sijaitsee noin 250 kilometrin p\xc3\xa4\xc3\xa4ss\xc3\xa4 p\xc3\xa4\xc3\xa4kaupunki Bakusta. Palatsi on rakennettu 1700-luvun alussa. Rakennus on koristeltu lasimaalauksilla ja koristelaatoilla. Teokset ovat saaneet vaikutteita Nizami Gand\xc5\xbeavin t\xc3\xb6ist\xc3\xa4. Palatsin pihalta l\xc3\xb6ytyy suihkul\xc3\xa4hde\n_START_SECTION_\nHeyd\xc9\x99r \xc6\x8fliyev -keskus\n_START_PARAGRAPH_\nHeyd\xc9\x99r \xc6\x8fliyev -keskus on modernin Bakun symboli. Arkkitehtuurina toimi tunnettu arkkitehti Zaha Hadid. Rakennus on saanut nimens\xc3\xa4 entisen presidentin Heyd\xc9\x99r \xc6\x8fliyevin mukaan. Keskusksesta l\xc3\xb6ytyy muun muassa konferenssihuone, galleria ja museo.\n_START_SECTION_\nFlame towers\n_START_PARAGRAPH_\nFlame towerit ovat kolme pilvenpiirt\xc3\xa4j\xc3\xa4\xc3\xa4 p\xc3\xa4\xc3\xa4kaupunki Bakussa. Tornit ovat Bakun korkeimmat rakennukset. Rakennuksen huoneet toimivat asuntoina, hotelleina ja toimistoina. Flame towerin rakennuttamisen hinnaksi on arvioita 350 miljoonaa Yhdysvaltain dollaria. Rakennusty\xc3\xb6t aloitettiin vuonna 2007 ja rakennus valmistui vuonna 2012.\n_START_SECTION_\nVuoristoturismi\n_START_PARAGRAPH_\nVuoristoturismi on yksi suosituimmista turismin muodoista Azerbaid\xc5\xbeanissa. Turisteja varten on rakennettu kaksi suurta lomakeskusta._NEWLINE_Vuoristoturismia on ollut tukemassa muun muassa Mountain Sport Club (MSC), joka perustettiin vuonna 1999. Kerhon perustaja oli Tarlan Ramazanov. MSC j\xc3\xa4rjest\xc3\xa4\xc3\xa4 erilaisia tapahtumia kuten kiipeilymaratonin. Talvella 2003 kerhon j\xc3\xa4senet kiipesiv\xc3\xa4t yhdess\xc3\xa4 Shakhdaghin huipulle. Ryhm\xc3\xa4n j\xc3\xa4senm\xc3\xa4\xc3\xa4r\xc3\xa4\xc3\xa4 on jatkuvasti kasvussa.\n_START_SECTION_\nKhinalig\n_START_PARAGRAPH_\nKhinalig on korkemmalla Azerbaid\xc5\xbeanin sijaitseva vuoristokyl\xc3\xa4. Se kuuluu Quban alueeseen, joka on tunnettu kaukaisesta sijainnistaan ja kauniista maisemistaan. Vuoriston korkein kohta on 2250 metri\xc3\xa4 merenpinnan yl\xc3\xa4puolella. Kyl\xc3\xa4n ymp\xc3\xa4rilt\xc3\xa4 ly\xc3\xb6tyy lukuisia l\xc3\xa4hteit\xc3\xa4 ja luolia. Khinaligista l\xc3\xb6ytyy my\xc3\xb6s pieni museo paikallisista historiallisista esineist\xc3\xa4 kuten ty\xc3\xb6kaluista, vaatteista ja k\xc3\xa4sikirjoituksista.\n_START_SECTION_\nLah\xc4\xb1c\n_START_PARAGRAPH_\nLah\xc4\xb1cin kyl\xc3\xa4 on kehittynyt muinaisen taiteen keskukseksi. Se sijaitsee Azerbaid\xc5\xbeanin pohjoispuolella Suur-Kaukasuksen vuoriston etel\xc3\xa4isell\xc3\xa4 rinnealueella, noin 1505 metri\xc3\xa4 vedenpinnan yl\xc3\xa4puolella Girdimanchay-joen rannalla. Lah\xc4\xb1c on tunnettu metsist\xc3\xa4\xc3\xa4n, vuorenhuipuistaan, vesiputouksistaan, historiallisista monumenteistaan ja rakennuksistaan sek\xc3\xa4 perinteisist\xc3\xa4 k\xc3\xa4sity\xc3\xb6tavoistaan.\n_START_SECTION_\nLaza\n_START_PARAGRAPH_\nLazan kyl\xc3\xa4 sijaitsee Shah vuorella noin 4\xc2\xa0240 metri\xc3\xa4 merenpinnan yl\xc3\xa4puolella.\n_START_SECTION_\nKansallispuistot\n_START_PARAGRAPH_\nKansallispuistot tarjoavat mahdollisuuden ymp\xc3\xa4rist\xc3\xb6n suojeluun, koulutukseen, tiedett\xc3\xa4 varten ja kulttuurin tutkimukseen. Azerbaid\xc5\xbeanissa sijaitsee yhteens\xc3\xa4 yhdeks\xc3\xa4n kansallispuistoa: Zangezurin kansallispuisto, Shirvanin kansallispuisto, Ag-Golin kansallispuisto, Hirkanin kansallispuisto, Altyaghachin kansallispuisto, Absheronin kansallispuisto, Shakhdagin kansallispuisto, G\xc3\xb6yg\xc3\xb6lin kansallispuisto ja Gobustanin kansallispuisto.\n_START_SECTION_\nGobustanin kansallispuisto\n_START_PARAGRAPH_\nYksi kuuluisimmista n\xc3\xa4ht\xc3\xa4vyyksist\xc3\xa4 Bakun alueella on Gorbustanin kansallispuisto, joka on perustettu vuonna 1966. Se on tunnettu kivikaiverruksistaan, mutatulivuoristaan ja kaasukivialueistaan._NEWLINE_Kansallispuistossa on yhteens\xc3\xa4 noin 6\xc2\xa0000 kalliopiirrosta. Kuvat esitt\xc3\xa4v\xc3\xa4t muun muassa ihmisi\xc3\xa4, el\xc3\xa4imi\xc3\xa4, aseita, rituaalitanssia, h\xc3\xa4rk\xc3\xa4taisteluja, venett\xc3\xa4 aseellisen soutajan kanssa, sotureita, kamelikaravaaneja, t\xc3\xa4hti\xc3\xa4 ja aurinkoa. Kalliopiirrokset p\xc3\xa4\xc3\xa4siv\xc3\xa4t Unescon maailmanperint\xc3\xb6kohteiden listalle vuonna 2007. Alueilla on my\xc3\xb6s j\xc3\xa4lki\xc3\xa4 asutuksesta ja hautapaikoista. Vanhimmat n\xc3\xa4ist\xc3\xa4 ovat per\xc3\xa4isin ajalta viimeisimm\xc3\xa4n j\xc3\xa4\xc3\xa4kauden j\xc3\xa4lkeen ja tuoreimmat keskiajalta.\n_START_SECTION_\nMatkailun edist\xc3\xa4minen\n_START_PARAGRAPH_\nAzerbaid\xc5\xbean toimi jalkapallojoukkue Atl\xc3\xa9tico Madridin t-paitojen sponsorina vuosina 2012\xe2\x80\x932014. Pelipaitojen etuosaan painettiin teksti: \xe2\x80\x9dAzerbaijan, the land of fire\xe2\x80\x9d. Paitojen sponsorointi maksoi Azerbaid\xc5\xbeanille 12 miljoonaa euroa. Sponsoroinnin tavoite oli n\xc3\xa4kyvyyden saaminen ja turismin edist\xc3\xa4minen Azerbaid\xc5\xbeanissa.\n_START_SECTION_\nMets\xc3\xa4stys\n_START_PARAGRAPH_\nSuosituimmat lajit, joita mets\xc3\xa4stet\xc3\xa4\xc3\xa4n Azerbaid\xc5\xbeanin alueella ovat dagestanin vuohi, villisika, rusakko, viiri\xc3\xa4iset ja vesilinnut.\n_START_SECTION_\nMets\xc3\xa4styslupa\n_START_PARAGRAPH_\nMets\xc3\xa4styslupaa Azerbaid\xc5\xbeanissa t\xc3\xa4ytyy anoa Bakun ekologian ja luonnonvarojen osastolta sek\xc3\xa4 ekologian ja luonnonvarojen osastolta. Mets\xc3\xa4stys on kielletty Agdamin, Khanlarin, Goranboyn, Dashkasanin, Gadabayn and Ter Terin alueilla sek\xc3\xa4 Kaspianmeren alueella, vihre\xc3\xa4ll\xc3\xa4 vy\xc3\xb6hykkeell\xc3\xa4, suojelluilla alueilla sek\xc3\xa4 l\xc3\xa4hell\xc3\xa4 kaupunkia ja lomakeskuksia._NEWLINE_Mets\xc3\xa4styslupien hinnat ovat seuraavat: dagestan-vuohi: 24 manattia 75 kopeekkaa ($23.77), villisika: 16 manattia 50 kopeekkaa ($16.16), j\xc3\xa4nis: 2 manattia 20 kopeekkaa ($1.90), t\xc3\xb6yht\xc3\xb6hyypp\xc3\xa4: 31 kopeekkaa (21-cent), ankka: 99 kopeekkaa ($0.95), nokikana: 31 kopeekkaa (21-cent), hanhi: 2 manattia 53 kopeekkaa ($2.85)\n_START_SECTION_\nParantolat\n_START_PARAGRAPH_\nAzerbaid\xc5\xbeanissa on jonkin verran terveysturismia. Erilaiset spat ovat olleet suosittuja Azerbaid\xc5\xbeanissa Neuvostoajoista l\xc3\xa4htien. T\xc3\xa4ll\xc3\xa4 hetkell\xc3\xa4 Azerbaid\xc5\xbeanista l\xc3\xb6ytyy useita parantolaita, joissa voi saada muun muassa syd\xc3\xa4n-, verisuoni-, hermosto-, luu-, lihas- ja ihohoitoja.\n_START_SECTION_\nNaftalan\n_START_PARAGRAPH_\nSuosituin parantola Azerbaid\xc5\xbeanissa on Naftalan. Naftalan kaupunki sijaitsee 320 kilometrin p\xc3\xa4\xc3\xa4ss\xc3\xa4 p\xc3\xa4\xc3\xa4kaupunki Bakusta ja 50 kilometrin p\xc3\xa4\xc3\xa4ss\xc3\xa4 Gand\xc5\xbeasta. Naftalanin parantava maa\xc3\xb6ljy oli tunnettu jo antiikin aikoina. 1890-luvulla siit\xc3\xa4 alettiin valmistaa l\xc3\xa4\xc3\xa4kint\xc3\xa4tarkoituksiin k\xc3\xa4ytett\xc3\xa4v\xc3\xa4\xc3\xa4 naftalaania. Kuuluisan tutkimusmatkailija Marco Polon on kerrottu kuvanneen naftalaania iho-ongelmien ihmeparantajaksi. 1930-luvulla Naftalaaniin perustettiin \xc3\xb6ljyhoitoja tarjoava parantola-kylpyl\xc3\xa4.'